При въвеждане (Автокорекция)

Съдържание

# При въвеждане

Автоматично форматира документа, докато пишете. За да настроите форматирането, изберете Инструменти - Настройки на автокорекция и после Настройки.

За достъп до тази команда...

Изберете Инструменти - Автокорекция - При въвеждане.

Можете да използвате автокоригирането за форматиране на текстови документи и обикновени ASCII файлове, но не и върху знаци, които сте форматирали ръчно. Автоматичното довършване на думи се извършва само след като въведете дума за втори път в документа.

За да отмените последото действие на автокоригирането, изберете Редактиране - Отмяна.

Когато прилагате автоматични формати, са в сила следните правила:

## Автокоригиране за заглавия

Абзац се форматира като заглавие, ако са изпълнени следните условия:

1. абзацът започва с главна буква

2. абзацът не завършва с препинателен знак

3. преди и след абзаца има празни абзаци

## Автокоригиране за разделителни линии

Ако въведете три или повече последователни тирета (---) или определени други знаци и натиснете Enter, абзацът се заменя от хоризонтална линия по цялата ширина на страницата. Тази линия всъщност е долен кант на предходния абзац. Долният пълнеж на такъв абзац ще бъде установен на 0,75 мм. Важат следните правила:

1. Три тирета (-) дават единична линия (дебелина 0,05 пкт).

2. Три долни черти (_) дават единична линия (дебелина 0,75 пкт).

3. Три знака за равенство (=) дават тънка двойна линия (дебелина 0,75 пкт).

4. Три звездички (*) дават дебела/тънка двойна линия (дебелина 2,25 пкт).

5. Три тилди (~) дават тънка/дебела двойна линия (дебелина 2,25 пкт).

6. Три знака диез (#) дават средна двойна линия (дебелина 1,5 пкт).

Теми, свързани с показаната

Други правила за автоформатиране

Моля, подкрепете ни!